മഞ്ജു പിള്ളയെ മലയാള സിനിമ വേണ്ട വിധത്തില് ഉപയോഗിച്ചിട്ടില്ല, കുറിപ്പ് മിനി സ്ക്രീനിലെയും ബിഗ്സ്ക്രീനിലും നിറഞ്ഞു നില്ക്കുന്ന താരമാണ് മഞ്ജു പിള്ള.മഴവില് മനോരമയില് സംപ്രേക്ഷണം ചെയ്യുന്ന തട്ടീം മുട്ടീം സീരിയലിലെ മഞ്ജുവിന്റെ മോഹനവല്ലി എന്ന കഥാപാത്രമാണ് അടുത്തിടെ ഏറെ ശ്രദ്ധേയമായിട്ടുള്ളത്.സോഷ്യല് മീഡിയയില് അധികം സജീവമല്ലെങ്കിലും തന്റെ വിശേഷങ്ങളൊക്കെ ആരാധകരുമായി പങ്കുവെക്കാറുണ്ട്.ഹാസ്യ കഥാപാത്രങ്ങളിലാണ് കൂടുതലും മഞ്ജു പിള്ളയ്ക്ക് വിജയം നേടി നല്കിയത്.ഭര്ത്താവ് സുജിത് വാസുദേവിനും മകള്ക്കുമൊപ്പം സന്തോഷത്തോടെ ജീവിക്കുകയാണ് നടി. എന്നാല് ഇപ്പോള് മറ്റൊരു ബിസിനസിലും താരം തിരക്കിലാണ്. മാസ്സായി പോത്ത് ബിസിനസ് രംഗത്തേക്ക് ആണ് മഞ്ജു പിള്ള കടന്നിരിക്കുന്നത്. പിള്ളാസ് ഫ്രഷ് ഫാം എന്ന പേരില് ആറ്റിങ്ങളിലില് പോത്ത് വ്യാപാരവും നടി അടുത്തിടെ ആരംഭിച്ചിരുന്നു ഇപ്പോഴിതാ മഞ്ജു പിള്ളയെ കുറിച്ചുള്ള ഒരു കുറിപ്പാണ് ചര്ച്ചയാകുന്നത്. വിപിന് കല്ലിങ്കല് പങ്കുവച്ച കുറിപ്പ് വായിക്കാം.കുട്ടിക്കാലത്ത് കൈരളിയില് സംപ്രേക്ഷണം ചെയ്തിരുന്ന ചില കുടുംബ ചിത്രങ്ങള് എന്ന പരിപാടിയില് ആയിരുന്നു മഞ്ജു പിള്ളയെ ആദ്യം ശ്രദ്ധിച്ചത്. ഇപ്പോഴത്തെ ഉപ്പും മുളകും പ്രോഗ്രാമിന്റെ ഒക്കെ മാതൃകയില് ഒരു ജനപ്രിയ പരിപാടി തന്നെ ആയിരുന്നു ചില കുടുംബ ചിത്രങ്ങള്.മഞ്ജുവിന്റെ കൂടെ അഭിനയിച്ചത് ജഗദീഷ് ആയിരുന്നു.. സിനിമയില് Mr. ബട്ട്ലറിലും ഇരട്ടക്കുട്ടികളുടെ അച്ഛനിലും രാവണ പ്രഭുവിലും മഴയെത്തും മുന്പേയിലുമൊക്കെ മഞ്ജുവിനെ ശ്രദ്ധിച്ചെങ്കിലും അവരുടെ കഴിവിനൊത്ത വേഷങ്ങളില് കണ്ടതേയില്ല.നാല് പെണ്ണുങ്ങളിലെ വേഷം ഒഴിച്ച് നിര്ത്തിയാല് കോമഡി രംഗങ്ങളില് തന്റെതായ ഒരു ശൈലിയുള്ള നടിയാണ് മഞ്ജു.. കുട്ടിക്കാലത്ത് ചില കുടുംബ ചിത്രങ്ങളിലും ഇന്ദുമുഖി ചന്ദ്രമതിയിലും ഒക്കെ ചിരിപ്പിച്ച അതെ പോലെ തന്നെ ഇപ്പോള് തട്ടീം മുട്ടീം എന്ന പരിപാടിയിലും പ്രേക്ഷകന്റെ ചിരി കവരുവാന് അവര്ക്ക് കഴിയുന്നുണ്ട്.ചില കുടുംബ ചിത്രങ്ങളെ കുറിച്ചു സൂചിപ്പിച്ചതു മറ്റൊന്നിനുമല്ല. ഒരു ഹാസ്യ നടി എന്നതിനേക്കാള് ഒരുപാട് കഴിവുകള് ഉള്ള അഭിനേത്രി ആണ് അവരെന്ന് ആ പരിപാടി കണ്ടിരുന്നവര്ക്ക് അറിയുമായിരിക്കും. മലയാള സിനിമ വേണ്ടവണ്ണം ഉപയോഗിച്ചില്ല എന്നുള്ളത് പലരുടെയും കാര്യത്തില് പറഞ്ഞു പഴകിയ പ്രയോഗമാണ്. എങ്കിലും സ്ക്രീനില് കാണാന് ഇഷ്ടമുള്ള താരങ്ങളെ നല്ല വേഷങ്ങളില്,മറ്റാരെയും ആ സ്ഥാനത്തു സങ്കല്പ്പിക്കാന് തോന്നാത്തത്ര മനോഹരമായി കാണുന്ന സന്തോഷം കൂടിയാണ് ഹോം എന്ന സിനിമ നല്കുന്നത്.. മലയാളത്തില് വളരെകാലത്തിനു ശേഷം മനസ്സു നിറയ്ക്കുന്ന ഒരു ഫീല്ഗുഡ് സിനിമ വരുമ്ബോള് അതില് പ്രിയപ്പെട്ട ഇന്ദ്രന്സിനോടൊപ്പം മഞ്ജു പിള്ളയും ഹൃദയത്തില് ഇടം പിടിക്കുമ്ബോള്.ആഹാ.. ഹാപ്പിനെസ്സ് പ്രൊജക്ടില് ധന്യ വര്മ്മ ചോദിക്കുന്നത് പോലെ വാട്ട് ഈസ് യുവര് ഹാപ്പിനെസ്സ് എന്ന് ചോദിച്ചാല് അത് മനോഹരമായൊരു സിനിമ കാണുന്നതാണ് എന്നല്ലാതെ മറ്റെന്തു പറയാന്.